Duolingo

Duolingo je bezplatná platforma na výučbu jazykov a preklady cudzojazyčných textov, založená na báze crowdsourcingu. Duolingo ponúka v súčasnosti 8 kurzov cudzích jazykov pre anglicky hovoriacich študentov (z toho 3 v beta verzii) a kurzy anglického jazyka dostupné v pätnástich jazykoch. Okrem týchto sú dostupné aj ďalšie kurzy pre študentov hovoriacich španielsky, portugalsky, nemecky či francúzsky. Duolingo je dostupné na webe ale aj prostredníctvom aplikácii pre smartfóny s operačným systémom iOS a Android. 

Duolingo začalo testovanie softvéru 30. novembra 2011 a bolo publikované 19. júna 2012. Od toho dňa nazbieralo na čakací list viac než 300,000 používateľov. V júni 2014 ich už malo viac než 30 miliónov, pričom aktívnych je okolo 15 miliónov používateľov. V roku 2013 spoločnosť Apple označila Duolingo ako aplikáciu roka pre iPhone. Bolo to prvýkrát, čo toto ocenenie získala aplikácia zameraná na vzdelávanie.http://www.fony.sk/clanky/8008-ios-tip-najlepsie-hry-a-aplikacie-roka-2013

 Model výučby 
Duolingo ponúka svoje kurzy gamifikovanou formou. Jednotlivé lekcie sú tematicky zoskupené v rámci takzvaného „skill tree“ alebo zoznamu zručností. Tieto sú zamerané na rozvoj gramatiky a slovnej zásoby. V rámci kurzu je takisto dostupná aj samostatná stránka, kde je zaznamenávaná slovná zásoba, ktorú by mal študent ovládať a kde si ju môže zopakovať. Študenti sú za ukončenie každej lekcie ocenení bodmi. Za jednu lekciu môže študent získať 10 bodov plus ďalšie 3 body za každý život, ktorý mu na konci lekcie ostane. V každej lekcii má študent 5 životov a za každú chybu o jeden z nich príde. Ak spraví chybu aj po tom, čo prišiel o všetky životy, musí si lekciu pre úspešné absolvovanie zopakovať. Každá lekcia pozostáva zo 14 – 20 otázok a trvá 4 – 7 minút.

Podľa počtu bodov sú študenti zaraďovaní do levelov. Level, v ktorom sa študent nachádza, je zobrazovaný verejne. Okrem lekcií sa body dajú získať aj prostredníctvom prekladov dokumentov sprístupnených na stránke. Pre každý kurz je prístupných minimálne 25 levelov.

Duolingo pre vyhodnocovanie svojich kurzov využíva vo veľkej miere zber údajov. Systém zaznamenáva otázky, ktoré mu robili problémy a chyby, ktoré urobil a na základe týchto informácií sa snaží svoje kurzy vylepšovať.
Počítač takisto vyhodnocuje aj to, ako veľmi si študent jednotlivé lekcie pamätá. Každá zručnosť má svoj indikátor, ktorý časom študenta upozorní na to, že by si danú zručnosť mal zopakovať. Študent má k dispozícii takisto lekcie zamerané na zopakovanie svojich vedomostí. Úroveň vedomostí je takisto zaznamenávaná aj na základe prekladov, do ktorých sa zapojí.

Spoločnosť si nechala vyhodnotiť účinnosť svojich kurzov profersormi z Univerzity v New Yorku a z Univerzity v Južnej Karolíne. Štúdia predpokladá, že 34 hodín na Duolingu môže priniesť rovnaký výsledok ako semestrálny kurz pre začiatočníkov na americkej vysokej škole, ktorý trvá priemerne 130 hodín. Výskum však porovnával len schopnosti v oblasti písania a nie schopnosť rozprávať v cudzom jazyku. Takisto však vyhodnotil, že väčšina študentov kurz opustila po menej ako dvoch hodinách. V porovnaní s ostatnými bezplatnými programami zameranými na výučbu jazykov bol Duolingo vyhodnotený ako efektívnejší nástroj. Napríklad pri programe Rosetta Stone študenti dosiahli rovnaký výsledok až po 55 – 60 hodinách štúdia.

 Inkubátor 
V máji 2013 Luis von Ahn ohlásil vznik nového nástroja, ktorý umožní verejnosti podieľať sa na vzniku jazykových kurzov. Cieľom tohto nástroja je urýchliť vývoj nových jazykových kurzov. Jazykový inkubátor bol spustený 9. októbra 2013.http://www.forbes.com/sites/parmyolson/2013/09/25/duolingo-takes-online-teaching-to-next-level-by-crowd-sourcing-new-languages/ Prostredníctvom inkubátora majú vzniknúť nové kurzy aj pre menej známe jazyky ako latinčina, baskičtina alebo esperanto. Prvý jazykový kurz, ktorý vznikol v inkubátore bol anglický jazyk pre rusky hovoriacich študentov, v beta verzii bol spustený už 19. decembra.https://www.duolingo.com/comment/1305305

Inkubátor má 3 fázy. Fáza 1 obsahuje kurzy, ktoré ešte neboli zverejnené. Vývoj nového kurzu sa začína po tom, čo dobrovoľníci, ktorý plynule ovládajú oba jazyky prejavia dostatočný záujem o vytvorenie kurzu. Vo Fáze 2 je kurz spustený na beta testovanie. Do Fázy 3 sa kurz dostane po tom, čo je považovaný za stabilný. V inkubátore zostáva aj naďalej aby jeho prispievatelia mohli pokračovať v drobných úpravách na zlepšenie kurzu.

 História 
Projekt vznikol v Pittsburghu. Na jeho začiatku stáli profesor Univerzity Carnegie Mellon, Luis von Ahn a jeho študent Severin Hacker. Na jeho vývoji sa podieľali aj Antonio Nava, Vicky Cheung, Marcel Uekermann, Brendan Meeder, Hector Villafuerte a Jose Fuentes. Pôvodne bol sponzorovaný Národnou vedeckou nadáciou. Neskôr do projektu pristúpil aj súkromný kapitál. Financuje ho aj firma herca Ashtona Kutchera, A-Grade Investments.

V júni 2014 mal Duolingo 32 zamestnancov a sídli v kacelárii v Pittsburghu v blízkosti Univerzity Carnegie Mellon.

Duolingo je bezplatná platforma a študenti za kurzy nemusia platiť. Ďalší rozvoj kurzov je založený na báze crowdsourcingu. Používatelia majú možnosť prekladať články a hlasovať o kvalite prekladov. Za preklad týchto článkov pochádza od organizácii, ktoré za tieto preklady platia. Duolingo sa napríklad podieľa na preklade článkov pre CNN a BuzzFeed.http://www.duolingo.com/comment/954969

13. novembra 2012 Duolingo spustilo mobilnú aplikáciu pre iOS. Aplikácia je dostupná bezplatne a je kompatibilná pre takmer všetky dostupné zariadenia iPhone, iPad a iPod. 29. mája 2013 bola spustená aj aplikácia aj pre zariadenia s operačným systémom Android. V prvých troch týždňoch bola stiahnutá viac ako miliónkrát a stala sa jednotkou medzi vzdelávacími aplikáciami na Google Play.

V auguste 2014 Duolingo spustilo certifikačný program pre študentov anglického jazyka. Štandardizovaný test z anglického jazyka má byť podľa zakladateľa von Ahna sa test má stať lacnejším variantom popri existujúcich testoch anglického jazyka ako TOEFL (Test of english as a foreign language). Jeho cena bude len 20 dolárov, zatiaľ je dostupný bezplatne. Podobne ako TOEFL by mal byť test akceptovaný väčšinou univerzít a zamestnávateľov.http://techcrunch.com/2014/07/23/duolingo-launches-its-language-certification-program/

 Dostupné kurzy 
 Spustené kurzy 
 Názov kurzu  Pre študentov hovoriacich: Anglický jazyk      holandsky, francúzsky, nemecky, portugalsky, turecky, poľsky, taliansky, španielsky, rumunsky, grécky, japonsky, arabsky, kórejsky, vietnamsky, rusky, ukrajinsky, čínsky, maďarsky, hindi, indonézsky, česky  Španielsky jazyk   anglicky, francúzsky, portugalsky Taliansky jazyk   anglicky, španielsky, francúzsky Nemecký jazyk  anglicky, španielsky, rusky, portugalsky Francúzsky jazyk   anglicky, španielsky, nemecky, portugalsky Portugalský jazyk   anglicky, španielsky Dánsky jazyk   anglicky Írsky jazyk   anglicky Holandský jazyk  anglickyTurecký jazykanglickyŠvédsky jazykanglickyEperantoanglickyNórsky jazyk (Bokmål)anglicky

 Pripravované kurzy 
 Názov kurzu  Pre študentov hovoriacich:  Anglický jazyk  thajsky  Poľský jazyk  anglicky  Maďarský jazyk  anglicky  Ruský jazyk  anglicky Nemecký jazyk  turecky, taliansky, arabsky Rumunský jazyk  anglicky  Francúzsky jazyk  čínsky, taliansky Grécky jazykanglickyŠpanielsky jazyktalianskyHebrejský jazykanglickyKlingonský jazykanglickyJidišanglickyVietnamský jazykanglickyKatalánsky jazykanglicky

 Referencie 

 Externé odkazy 
 Oficiálna webstránka
 Oficiálny blog
 Oficiálna Facebook stránka

Kategória:Webové stránky
Kategória:Jazykové vzdelávanie